മണിമലർക്കാവ് ക്ഷേത്രം, വേലൂർ

തൃശൂർ ജില്ലയിലെ  കുന്നംകുളംതാലൂക്കിൽ വേലൂർ പഞ്ചായത്തിലെ ചരിത്ര പ്രസിദ്ധമായ  വെങ്ങിലശ്ശേരി  ഗ്രമത്തിലാണ് അതിപുരാതനമായ  മണിമലർക്കാവ് ക്ഷേത്രം സ്ഥിതി ചെയ്യുന്നത്. ശ്രീ കെടുങ്ങല്ലുർ ഭഗവതിയുടെ ഭാവത്തിലാണ് പ്രതിഷ്ഠ. പഴയ കൊച്ചി രാജ്യത്തെ പതിനെട്ട് രാജകീയ ക്ഷേത്രം (പതിനെട്ടര കാവ് ) എന്ന ഒരു പ്രത്യേകത കൂടി ഈ ക്ഷേത്രത്തിനുണ്ട്. നടുമുറ്റത്തിൻ്റെ മാത്യകയിലുള്ള ക്ഷേത്ര ശ്രീകോവിൻ്റെ മേൽക്കൂര സവിശേഷമാണ്. പതിനെട്ട് ദേശങ്ങൾ ചേർന്ന് നടത്തുന്ന ഭരണി കുതിരവേലയാണ് പ്രധാന  ആഘോഷം. കുംഭ മാസത്തിലെ അശ്വതി ഭരണി കാർത്തിക ചേർന്ന ദിവസമാണ് ആഘോഷം.കുംഭ ഭരണി കാർഷിക ഉൽസവമായാണ്  ഇപ്പോൾ ആഘോഷിക്കുന്നതെങ്കിലും, ചരിത്ര പരമായി AD 1505 ൽ തിരുനാവായ മാമാങ്കത്തിന് ചെങ്ങഴി നാട്  നാടുവാഴിയായിരുന്ന ചെങ്ങഴി നമ്പ്യാർ പട പുറപ്പെടുവിച്ചതിൻ്റെ ഓർമ്മ പെടുത്തലുകൂടിയാണ് ഈ ആഘോഷ.

 മാമാങ്ക ചരിത്രവും സാംസ്കാരിക മഹത്വവും ആചാരങ്ങളും 
1498-ൽ വാസ്കോ ഡ ഗാമ കാപ്പാട്ടെത്തുന്നത് മലബാർ തീരത്തെപ്പറ്റി പോർത്തുഗലിൽ ലഭ്യമായ വിവരണങ്ങളിലൂടെയാണ്. അന്ന് സാമൂതിരി പൊന്നാനിയിലാണ് താമസം. അന്നത്തെ നഗരവും തുറമുഖവും പാശ്ചാത്യനാടുകളുടേതുമായി തുലനം ചെയ്യാവുന്ന രീതിയിലുമായിരുന്നു. പോർത്തുഗീസുകാരെ വരവേറ്റെങ്കിലും മുസ്ലീം എതിർപ്പുണ്ടായിരുന്നു. ഇതുമൂലം കബ്രാൾ രാഷ്ട്രീയമായി കൊച്ചിക്കാണ് കൂടുതൽ പ്രാധാന്യം കൊടുത്തത്. തൻമൂലം AD 1503-ൽ സാമൂതിരി കൊച്ചി ആക്രമിച്ചു.ഈ ആക്രമണത്തിൽ രാജാ ഉണ്ണിരാമൻ കോയിക്കൽ ഒന്നാമനടക്കം മുന്ന് രാജ്യ കുടുബാങ്കങ്ങൾ കൊലചെയ്യപ്പെട്ടു. അതിനു പ്രതികാരമെന്നോണം AD1505-ലെ മാമാങ്കത്തിൽ ചെങ്ങഴി നാട് നാട്ടുരാജാവായിരുന്ന ചെങ്ങഴിനമ്പ്യാരുടെ നേതൃത്വത്തിൽ വന്ന ചാവേറുകൾ സാമൂതിരിയെ വധിക്കാനായി ശ്രമിച്ചിരുന്നു. പതിനാറായിരം സൈനികർ വരെ സാമൂതിരിയെ സംരക്ഷിച്ചിരുന്നു എന്ന് ചരിത്ര രേഖകളിൽ കാണാൻ കഴിയും. എന്നാൽ ഈ മാമാങ്കത്തിൽ ചെങ്ങഴിനമ്പ്യാരുടെ 1000 പേരടങ്ങുന്ന നായർ പടയിൽനിന്ന് തിരഞ്ഞെടുത്ത വെറും 190 ചാവേറുകൾ, പതിനാറായിരം  വരുന്ന സാമൂതിരിയുടെ സുരക്ഷാസന്നാഹങ്ങൾ നിഷ്പ്രഭമാക്കി മുന്നേറിയെങ്കിലും നാടുവാഴിയായ ചെങ്ങഴി നമ്പ്യാർ ഉൾപ്പടെ എല്ലാവരും വീരമൃത്യു വരിച്ചതായും, സാമൂതിരി പക്ഷത്തു വലിയ ആൾനാശമുണ്ടായതായും , സാമൂതിരി തലനാരിഴക്ക് രക്ഷപ്പെട്ടതായും മാമാങ്ക ചരിത്രത്തിലെ  ചെങ്ങഴിനമ്പ്യാർ പാട്ട്, കണ്ടർ മേനവൻ പാട്ട് എന്നിവയിൽ പരാമർശമുണ്ട്. വള്ളുവക്കോനാതിരി മാമാങ്കത്തിൽ വീരമ്യത്യു വരിച്ച ചെങ്ങഴി കോട് നാടുവാഴിക്കും 190 ചാവേർ പോരാളികൾക്കും ആദരാഞ്ജലികൾ അർപ്പിച്ച് കൊണ്ട് എഴുതിയ പാട്ടാണ് ചെങ്ങഴി നമ്പ്യാർ പാട്ട് .കൊടിക്കുന്നിൽ ക്ഷേത്ര ഗ്രന്ഥവരികളിൽ പാട്ടിൻ്റെ വിവരണം കാണാൻ കഴിയും

മണിമലർക്കാവ് ക്ഷേത്രത്തിൻ്റെ അകകോയ്മയും പുറകോയ്മയും നാടുവാഴി ആയിരുന്ന ചെങ്ങഴി നമ്പ്യാർക്കായിരുന്നു . ഇവിടെ AD 1505 ൽ നടന്ന മാമാങ്കം പടപ്പുറപ്പാടിനെ അനുസ്മരിച്ച് കൊണ്ട് നടക്കുന്ന കുംഭഭരണി കുതിരവേലയിൽ 18 ദേശക്കാരും ദേശവാഴികളും നിബന്ധമായും പങ്കെടുക്കണമായിരുന്നു. വേലയുടെ പറ പുറപ്പാടിന് മുന്നെ ദേശവഴക്കുകൾ തിർക്കുവാൻ നമ്പിക്കൂറും,നാടുവാഴിക്കുറും ദേശവാഴികളും, നാട്ടുകൂട്ടവും,ഒറ്റേ കീഴേറ്റിലേയും ഒറ്റെ മേലേറ്റിലേയും കുടുംബങ്ങളും ക്ഷേത്രത്തിൽ എത്തി നടുവാഴിയുടെ സാനിദ്ധ്യത്തിൻ ദേശ വഴക്കുകൾ തീർത്തതിന് ശേഷം നാടുവാഴി ഭഗവതിയുടെ മുന്നിൽ ആദ്യ പറചൊരിയും. അതിന് ശേഷം   വാദ്യമേളങ്ങളോടെ ഒറ്റേ കീഴേറ്റിൽ തറവാട്ടിൽ ചെന്ന് ആദ്യ പറ കൈകൊള്ളും എന്നിട്ട് ക്ഷേത്രത്തിലേക്ക് തിരിച്ച് വന്ന് പറ പുറപ്പെടതായി നാടുവാഴി പ്രഖ്യപിക്കും ഇപ്പോഴും പറ പുറപ്പാടിന് മുന്നെ ഈ ആചാരങ്ങളുടെ ചില അംശങ്ങൾ കാണാൻ കഴിയും

മണിമലർക്കാവ് ഭരണിയുടെ ഒരു പ്രധാന ആകർഷണം കുതിരവേലയാണ്, ഉത്സവങ്ങളുടെ ഭാഗമായി കുതിരകളുടെ രൂപങ്ങൾ ആചാരപരമായി വലിക്കുന്ന ഒരു ഗംഭീര കാഴ്ചയാണിത്. കേരളത്തിന്റെ പരമ്പരാഗത താളവാദ്യ സംഘമായ മേളത്തിന്റെ അകമ്പടിയോടെ, ഈ പരിപാടി ഊർജ്ജവും ഭക്തിയും കൊണ്ട് പ്രതിധ്വനിക്കുന്നു, കാണികളെ ആകർഷിക്കുന്നു. ആചാരപരമായ നാടോടി കലയായ കരിംകളിയും, ഒറാക്കിൾ നൃത്തമായ വെളിച്ചപ്പാടും ആത്മീയ ആവേശം വർദ്ധിപ്പിക്കുകയും, ഭക്തരെ ഭഗവതിയുടെ ദിവ്യ സാന്നിധ്യവുമായി ബന്ധിപ്പിക്കുകയും ചെയ്യുന്നു.

വിവിധ ഉപദേവതകളുടെ (ഉപദേവതകളുടെ) ആരാധനാലയങ്ങൾ ഉൾക്കൊള്ളുന്ന വിശാലമായ ക്ഷേത്രാങ്കണം, ഉത്സവ വേളയിൽ മതപരമായ ആഘോഷങ്ങളുടെയും കലാപരമായ പ്രകടനങ്ങളുടെയും പ്രഭവകേന്ദ്രമായി മാറുന്നു. ഭക്തി, പാരമ്പര്യം, പ്രകടന കലകൾ എന്നിവയുടെ സമ്പന്നമായ സംയോജനം ഉത്സവത്തെ കേരളത്തിന്റെ ആഴത്തിൽ വേരൂന്നിയ സാംസ്കാരികവും ആത്മീയവുമായ പൈതൃകത്തിന്റെ തെളിവായി വേറിട്ടു നിർത്തുന്നു. 1956 ൽ മാറുമറക്കൽ സമരം നടന്ന ക്ഷേത്രം എന്ന ഒരു പ്രത്യേകത കൂടി ഈ ക്ഷേത്രത്തിനുണ്ട്.

 അവലംമ്പം 
1 . വേലൂർ ഗ്രാമപഞ്ചായത്ത് (Velur Grama Panchayat) » ചരിത്രം" https://web.archive.org/web/20191221152907/http://lsgkerala.in/velurpanchayat/history/

2. "ചെങ്ങഴിനാട് - വിക്കിപീഡിയ" https://ml.wikipedia.org/wiki/%E0%B4%9A%E0%B5%86%E0%B4%99%E0%B5%8D%E0%B4%99%E0%B4%B4%E0%B4%BF%E0%B4%A8%E0%B4%BE%E0%B4%9F%E0%B5%8D

3.https://velurgp.in/history/